अपनी बात को आगे बढ़ाते हुए ओम पुरी ने कहा था-‘‘मेरी इच्छाएं तो बहुत होती हैं. मुझे तो सेंसिबल कामेडी वाली फिल्में भी बहुत पसंद आती हैं. देखिए, मैं खुद को एक वर्सेटाइल कलाकार मानता हूं. मैंने हमेशा अलग अलग तरह के किरदार निभाए हैं. मैंने खुद को हीरो या विलेन में नहीं बांधा. मैंने हीरो, नकारात्मक, कामेडी,हर तरह के किरदार निभाए हैं और हर तरह के किरदारों में दर्शकों ने मुझे हमेशा पसंद भी किया है. वास्तव मेंमैं हमेशा अपने चरित्र के साथ परदे पर न्याय करने का प्रयास करता हूं. मैं चरित्रों को इस तरह निभाता हूं कि दर्शक को वह उनके बीच का पात्र लगता है. इसकी मूल वजह यह है कि मैं तो प्रकृति व लोगो से प्रेरणा लेता हूं. मैं हमेशा अपनी आंख व कान खुले रखता हूं. हर क्षण मैं आब्जर्व करता रहता हूं.’’